અમદાવાદ મ્યુનિસિપલ કોર્પોરેશન ચાલી રહેલી ટ્રાફિક ડ્રાઈવનો ભાગ હશે પરંતુ તેના કર્મચારીઓ જ ટ્રાફિકના નિયમો પાળવામાં ઉણા ઉતર્યા છે. ગુરુવારે ટ્રાફિક વિભાગે સરકારી ઓફિસોમાં ટ્રાફિક ડ્રાઈવ શરૂ કરી. AMCની દાણાપીઠમાં આવેલી ઓફિસ, રિઝર્વ બેંક ઓફ ઈંડિયા, ઈન્કમ ટેક્સ ઓફિસ સહિતની સરકારી કચેરીઓમાં ડ્રાઈવ ચલાવી. ટ્રાફિક પોલીસે 971 મેમો આપીને આ સરકારી કચેરીઓના કર્મચારીઓ પાસેથી 1.07 લાખનો દંડ વસૂલ્યો. ટ્રાફિક વિભાગના અધિકારીઓના જણાવ્યા પ્રમાણે, દરેક સરકારી કચેરીમાં ડ્રાઈવ ચલાવાશે અને નિયમો તોડનાર સામે પગલા લેવાશે.